چونکہ وہ رومی حکومت کے بالکل زد میں تھے ( غالباً حکومت نے منصور کی خفگی سے فائدہ اُٹھایا ) انھوں نے بہت سے سرحدی مسلمانوں کوقید کر لیا اور منصور کے پاس خط لکھا کہ اگرآپ چاہیں توفدیہ دے کرمسلمان قیدیوں کوچھڑا سکتے ہیں ، منصور چونکہ ان سے ناخوش تھا اس لیے اس نے انکار کر دیا ، امام اوزاعی رحمہ اللہ کوجب اس کی اطلاع ہوئی کہ ہزاروں مسلمان رومیوں کے ہاتھ قیدوبند کی مصیبت جھیل رہے ہیں اور منصور کورہا کرنے کی کوئی فکر نہیں ہے توانہوں نے ایک لمبا سخت خط لکھا جس میں منصور کی ذمہ داری کا ذکر کرکے مسلمان قیدیوں کی رہائی کی طرف توجہ دلائی ، اس خط کومع ترجمہ ہم یہاں نقل کرتے ہیں :
Entity: اوزاعی — Type: /person